2. ΝΟΜΟΣ υπ’ αριθ. 140 της 22/25 Μαΐου 1943 (ΦΕΚ Α΄ 145) Περί προσθήκης διατάξεών τινων εις την περί της Ανωτέρας Σχολής Βιομηχανικών Σπουδών κειμένην Νομοθεσίαν. Εκυρώθη δια της υπ’ αριθ. 302/1946 πράξεως Υπουργ. Συμβουλίου και δια του Ν.Δ. 2628/1953. Άρθρ.1.-Οι πτυχιούχοι της Ανωτέρας Σχολής Βιομηχανικών Σπουδών οι κεκτημένοι και απολυτήριον Γυμνασίου ή Εμπορικής Σχολής προτιμώνται δια την κατάληψιν των κάτωθι θέσεων ως και δια την προαγωγήν εις αυτάς, εφ’ όσον ως προσόν προς διορισμόν εις ταύτας ορίζεται πτυχίον σχολείου μέσης κλασσικής ή επαγγελματικής εκπαιδεύσεως δεν υπάρχουσι δε άλλοι υποψήφιοι κεκτημένοι τίτλους σπουδών ανωτάτης εκπαιδεύσεως: 1.Των Διοικητικών και Λογιστικών θέσεων των Διευθύνσεων Εμπορίου, Βιομηχανίας και Στατιστικής του Υπουργείου Εθνικής Οικονομίας και των εις αυτό υπαγομένων οργανισμών. 2.Των Διοικητικών και Λογιστικών θέσεων Διευθύνσεως Τελωνείων του Υπουργείου Οικονομικών και των υπ’ αυτήν Οικονομικών κλάδων και υπηρεσιών. 3.Των Διοικητικών και Λογιστικών θέσεων εις Ανωνύμους Βιομηχανικάς Εταιρείας. Άρθρ.2.-Οι σπουδασταί της Σχολής απολαύουσι πάντων των εις τους σπουδαστάς των ανωτάτων εκπαιδευτικών ιδρυμάτων παρεχομένων στρατολογικών ευεργετημάτων. Δι’ αποφάσεως του Υπουργού της Εθνικής Οικονομίας εφ’ άπαξ εκδοθησομένης καθορισθήσονται οι όροι υφ’ ους δύνανται να εγγραφώσι και συνεχίσωσι τας σπουδάς των εν τη Ανωτέρα Σχολή Βιομηχανικών σπουδών οι άχρι τούδε φοιτήσαντες και φοιτώντες εν τη Σχολή από της ιδρύσεως αυτής. Άρθρ.3.-Δια Δ/τος εκδιδομένου προτάσει του Υπουργού της Εθνικής Οικονομίας μετά σύμφωνον γνώμην του Διοικητικού Συμβουλίου της Ανωτάτης Σχολής Βιομηχανικών σπουδών καθορίζονται το της Διοικήσεως και Διαχειρίσεως και τα των σχετικών αποζημιώσεων και δαπανών τα των θέσεων του διδακτικού, διοικητικού και υπηρετικού προσωπικού της Σχολής τα της βαθμολογικής και μισθολογικής καταστάσεως και τα του τρόπου διορισμού και απολύσεως αυτού, το των προσόντων και τα της εγγραφής και φοιτήσεως των σπουδαστών τα των διδακτέων μαθημάτων, των εξετάσεων και εν γένει αι λεπτομέρειαι της οργανώσεως και λειτουργίας της Σχολής. Εξεδόθη το Β.Δ. 15/26 Απρ. 1948 περί του Οργανισμού της εν Αθήναις Ανωτ. Σχολής Βιομηχαν. Σπουδών (Φ.Ε.Κ. Α΄ 105). Άρθρ.4.-Δια κοινής αποφάσεως των Υπουργών Εθν. Οικονομίας και Οικονομικών καθορίζεται ετησία επιχορήγησις προς οικονομικήν ενίσχυσιν της Ανωτέρας Σχολής Βιομηχανικών Σπουδών, αναγραφομένης προς τούτο σχετικής πιστώσεως εν τω ειδικώ προϋπολογισμώ του Υπουργείου Εθν. Οικονομίας ήτις δεν δύναται να υπερβή τα 15 εκατομμύρια ετησίως. Άρθρ.5.-Τα άρθρ. 3 και 4 του Ν.Δ. υπ’ αριθ. 524 του 1941 καταργούνται. Άρθρ.6.-Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. (Αντί για τη σελ. 713(β) Σελ. 713(γ) Τεύχος 1375 Σελ. 27 509 Πανεπιστήμια Πειραιώς-Μακεδονίας 31.Θ.δ.1-2 